C 20/10
LT
Europos Sąjungos oficialusis leidinys
2023 1 20
30) Komisijos prašoma, atsižvelgiant į kintančią grėsmių panoramą ir bendradarbiaujant su valstybėmis narėmis, pagal SCSM: a) nuolat analizuoti ir testuoti esamų reagavimo pajėgumų tinkamumą ir operacinę parengtį; b) reguliariai stebėti ir nustatyti galimus didelius Europos civilinės saugos rezervo ir „rescEU“ pajėgumų reagavimo pajėgumų trūkumus; c) toliau intensyvinti tarpsektorinį bendradarbiavimą, kad būtų užtikrintas tinkamas reagavimas Sąjungos lygmeniu, ir bendradarbiaujant su viena ar daugiau valstybių narių rengti reguliarius mokymus ar pratybas tokiam bendradar­ biavimui išbandyti; d) toliau plėtoti RNKC kaip tarpsektorinį Sąjungos lygmens ekstremaliųjų situacijų centrą, skirtą paramai nukentėjusioms valstybėms narėms koordinuoti.
31) Taryba yra pasiryžusi pradėti darbą, kad būtų patvirtintas Koordinuojamo reagavimo į didelę tarpvalstybinę reikšmę turinčios ypatingos svarbos infrastruktūros sutrikimus planas, kuriame aprašomi ir nustatomi valstybių narių ir Sąjungos institucijų, įstaigų, organų ir agentūrų bendradarbiavimo tikslai ir būdai joms reaguojant į incidentus prieš tokius ypatingos svarbos infrastruktūros objektus.
Taryba laukia, kol Komisija parengs tokio plano projektą remdamasi atitinkamų Sąjungos agentūrų parama ir pasiūlymais.
Planas turi būti visapusiškai suderintas ir sąveikus su peržiūrėtu Sąjungos operatyvinių veiksmų protokolu dėl kovos su hibridinėmis grėsmėmis (ES hibridinių grėsmių vadovu) ir jame turi būti atsižvelgiama į esamą Koordinuoto atsako į didelio masto tarpvalstybinius kibernetinio saugumo incidentus ir krizes planą (12) ir EU-CyCLONe įgaliojimus, nustatytus TIS 2 direktyvoje, taip pat turi būti vengiama struktūrų ir veiklos dubliavimo.
Tame plane turėtų būti visapusiškai atsižvelgiama į esamas IPCR priemones, kuriomis koordinuojami reagavimo veiksmai.
32) Komisijos prašoma konsultuotis su atitinkamais suinteresuotaisiais subjektais ir ekspertais dėl tinkamų priemonių, susijusių su galimais dideliais su povandenine infrastruktūra susijusiais incidentais; tos priemonės turi būti pristatytos kartu su 20 punkto a papunktyje nurodytu padėties vertinimo tyrimu, taip pat toliau plėtoti nenumatytų atvejų planavimą, rizikos scenarijus ir Sąjungos atsparumo nelaimėms tikslus, išdėstytus Sprendime Nr. 1313/2013/ES.
IV SKYRIUS.
TARPTAUTINIS BENDRADARBIAVIMAS
Valstybių narių lygmens veiksmai
33) Valstybės narės turėtų, kai tinkama ir laikantis Sąjungos teisės, bendradarbiauti su atitinkamomis trečiosiomis valstybėmis dėl didelės tarpvalstybinės reikšmės turinčios ypatingos svarbos infrastruktūros atsparumo.
34) Valstybės narės skatinamos bendradarbiauti su Komisija ir vyriausiuoju įgaliotiniu, kad būtų veiksmingai šalinama rizika tarptautiniuose vandenyse esančiai ypatingos svarbos infrastruktūrai.
35) Valstybių narių prašoma, bendradarbiaujant su Komisija ir vyriausiuoju įgaliotiniu, prisidėti prie ES hibridinių priemonių rinkinio ir įgyvendinimo gairių, nurodytų 2022 m. birželio 21 d.
Tarybos išvadose dėl koordinuotam ES atsakui į hibridines kampanijas skirtų priemonių, spartesnio rengimo ir įgyvendinimo, ir vėliau jais naudotis, kad būtų užtikrintas visapusiškas koordinuotam Sąjungos atsakui į hibridines kampanijas skirtų priemonių veiksmingumas, visų pirma svarstant ir rengiant visapusišką ir koordinuotą Sąjungos atsaką į hibridines kampanijas ir hibridines grėsmes, be kita ko, nukreiptas prieš ypatingos svarbos infrastruktūros objektų operatorius.
(12) 2017 m. rugsėjo 13 d.
Komisijos rekomendacija (ES) 2017/1584 dėl koordinuoto atsako į didelio masto kibernetinio saugumo incidentus ir krizes.